07/11/2019 | Administración LocalMunicipal
Camariñas
Aprobación Bases para a concesión de subvencións a asociacións e entidades deportivas do Concello de Camariñas

Por acordo da Xunta de Goberno Local adoptado na sesión celebrada o 30 de outubro de 2019 aprobáronse as bases para a concesións de subvencións a asociacións e entidades deportivas do Concello de Camariñas 2019. En cumprimento do disposto no artigo 17.2 da Lei 38/2003, do 17 de novembro, Xeral de Subvencións publícase o contido íntegro de ditas bases: É obxecto das presentes bases regular as normas polas cales se rexerá a concesión en concorrencia competitiva de subvencións a asociacións e entidades deportivas deste Concello de acordo cos principios de publicidade, transparencia, obxectividade, igualdade e non discriminación, para sufragar parte dos gastos que lles ocasione a promoción de actividades deportivas de interese municipal, especialmente no ámbito das categorías inferiores das diferentes especialidades deportivas. Búscase, ademais, eficiencia na asignación e a maximización no reparto dos recursos existentes para a realización de actividades que complementen ou suplan aos de competencia municipal. A contía global das subvencións ascende a 15.000 € con cargo ao crédito da aplicación 341.48001 do Orzamento Municipal do 2019 non podendo superar esta contía global. Este importe será repartido entre os solicitantes segundo os criterios que se establecen na base sexta, sen que a concesión implique para o beneficiario dereito algún para anos posteriores. En ningún caso o importe da subvención poderá ser de tal contía que, illadamente ou en concorrencia con outras subvencións ou axudas doutras administracións públicas ou doutros entes públicos ou privados, supere o custo total da actividade a desenvolver polo beneficiario. Se así fose, este feito daría lugar a unha modificación da resolución da concesión. Así mesmo, toda alteración das condicións para a concesión das subvencións poderá dar lugar; se é o caso, á modificación do acordo de concesión. Declárase a compatibilidade con outras subvencións, axudas, ingresos ou recursos para a mesma finalidade, procedentes de calquera Administración ou ente público ou privado (nacional, Unión Europea ou organismos internacionais). Poderán solicitar as axudas reguladas pola presente convocatoria as Asociacións e/ou entidades deportivas validamente constituídas sen ánimo de lucro, que teñan o seu domicilio social no Concello de Camariñas e estean debidamente inscritas no rexistro de Asociacións do Concello de Camariñas. Ademais de cumprir das seguintes condicións: a) Ser unha entidade sen ánimo de lucro. b) Desenvolver as súas actividades no termo municipal. c) Ter debidamente xustificadas as subvencións concedidas en anteriores convocatorias; ou ben ter solicitadas unha prórroga debidamente xustificada e aprobada; ou ben ter presentado unha renuncia por escrito. d) Non estar incursas en ningunha causa de incompatibilidade ou prohibición das nomeadas no artigo 13 da Lei 38/2003. e) Ter entre outros fins a realización das actividades obxecto da subvención. f) Estar ao corrente das súas obrigas fiscais coa Axencia tributaria e coa Seguridade Social, así como có Concello de Camariñas.1º- O procedemento de concesión das subvencións iniciarase coa previa solicitude da asociación interesada a través do modelo normalizado que se lle facilitará pola administración municipal (anexo I), acompañada da documentación complementaria correspondente á cláusula quinta; e presentarase no Rexistro da Corporación, ou a través de calquera das formas sinaladas no artigo 16.4 da Lei 39/2015, do 1 de outubro, do procedemento administrativo común.2º- O prazo de solicitude é de 10 días hábiles contados a partir do día seguinte á publicación no Boletín Oficial da Provincia. A partires desta data non serán admitidas a trámite máis solicitudes.3º- Se as entidades non reuniran os requisitos exixidos nestas bases e no resto da normativa de aplicación, requiriráselle para que emende as deficiencias en dez días, con indicación expresa de que se non o fixese, teráselle por desistido na súa solicitude despois da correspondente resolución, de acordo co disposto no artigo 68 da Lei 39/2015, do 1 de outubro, do procedemento administrativo común das Administracións Públicas. Xunto coa solicitude, os interesados deberán presentar a seguinte documentación: 1- Anexo 1. Solicitude da subvención.2- Certificacións ou declaración responsable de estar ao corrente e sen débedas ca Axencia Tributaria (AEAT e Facenda da Xunta) e ca Seguridade Social.3- Memoria económica, asinada polo presidente, onde se detallen os gastos e ingresos anuais da tempada anterior clasificados por actividades.4- Declaracións responsables: a. Declaración responsable de non estar fóra de prazo das xustificacións de subvencións que foran concedidas polo Concello de Camariñas. b. Declaración responsable da entidade solicitante, na que consten as subvencións e/ou axudas obtidas ou solicitadas para a mesma finalidade e referida a mesma tempada.5- Indicación do número de Rexistro Municipal de Asociacións Municipal.  Certificación da federación ou asociación correspondente onde conste o número de equipos federados ou asociados inscritos na tempada xa iniciada (2019-2020), discriminando equipos de categorías base ou sénior ou absolutos. Haberá que indicar o ámbito territorial de participación de cada un dos equipos.  Certificación federativa na que conste a categoría na que militan os equipos sénior na tempada 2019-2020. Indicando se a competición onde participará ou participa cada equipo do club é de carácter local ou intercomarcal (dúas comarcas) ou provincial ou autonómica ou estatal ou internacional.  Calendario oficial de cada un dos equipos cos que participará na tempada 2019-2020 cada club nas competicións organizadas pola Federación Galega pertinente na tempada en cuestión.  Certificación acreditativa do número de licenzas federativas de deportistas por categorías na tempada 2019-2020.  Certificación Federativa das titulacións de cada uns dos técnicos de cada club e modalidade deportiva ou fotocopia compulsada da titulación.  Fotocopia compulsada da titulación académica a valorar, de cada Técnico/a, adestrador/a do club. O procedemento de outorgamento destas subvencións é o de concorrencia competitiva polo que a súa concesión realizarase mediante a comparación das solicitudes presentadas coa finalidade de establecer unha prelación entre elas de acordo cos criterios de valoración previamente fixados nestas bases e adxudicar as subvencións segundo as valoracións. A) CRITERIOS PARA A CONCESIÓN DE SUBVENCIÓNS Por participar en competicións en formato liga 1 punto/club. Na tempada 2019-2020 Por participar en competicións de carácter federado 1 punto/club. Na tempada 2019-2020. Por ter categorías base que participen en competicións federadas 2´5 puntos/club. Na tempada 2019-2020. Por cada equipo de categoría base de competición federada 0´5 puntos/por equipo base. Na tempada 2019-2020. Clubs de dous ou máis equipos federados participando en competicións de ámbito provincial 1pto/equipo. Na tempada 2019-2020. Clubs de dous ou máis equipos federados participando en competicións de ámbito autonómico 2ptos/equipo. Na tempada 2019-2020. Clubs con adestradores titulados con formación académica vinculada ao mundo deportivo e da actividade física: Técnico superior en actividades físicas e animación deportiva ou equivalente 2 puntos por cada titulado. Grado de Educación primaria-mención en educación física ou equivalente 3 puntos por cada titulado. Grado en ciencias da actividade física e do deporte ou equivalente 5ptos por cada titulado. No suposto de que un club acredite que algún dos seus técnicos concorra dúas ou máis titulacións académicas só se valoraría a de maior titulación. Titulación de ámbito federativo dos técnicos que desenvolven a súa labor en cada club da actividade deportiva federada pertinente: Adestrador/a Nivel 1 ou monitor/a: 0´5 puntos por cada adestrador/a. Adestrador/a Nivel 2 ou adestrador/a Territorial: 1 punto por cada adestrador/a. Adestrador/a Nivel 3 ou adestrador/a Nacional: 2 puntos por cada adestrador/a. No suposto de que un club acredite que nalgún dos seus técnicos concorra dúas ou máis titulacións federativas da modalidade pertinente, só se valoraría a de maior titulación. Valoración dos quilómetros percorridos, só para clubs que teñan categorías inferiores, calculados tendo en conta a parroquia da súa sé social e valorando exclusivamente aquelas viaxes que teñen lugar fóra do termo municipal de Camariñas nas ligas regulares. A valoración será a suma de quilómetros de todos os equipos do club, é dicir, maiores e base. Cando o calendario dunha ou máis categorías coincidan en lugar e data prevista de competición, nese suposto só se valorará o calendario dunha das categorías. Clubs que percorran entre 1000 e 2000 km.2 puntos Clubs que percorran entre 2001 e 4000 km.5 puntos Clubs que percorra entre 4001 e 8000 km.9 puntos Clubs que percorra entre 8001 e 16000 km.13 puntos Por número de licenzas de xogadores: Entre 40 e 45 licenzas 2 puntos. Entre 46 e 50 licenzas 4 puntos. Entre 51 e 65 licenzas 6 puntos. Entre 66 e 70 licenzas 8 puntos Entre 71 e 75 licenzas 10 puntos.76 ou máis licenzas 12 puntos. A contía total da subvención (15.000€), repartirase proporcionalmente entre os diferentes Clubs/asociacións, en función dos puntos obtidos. A contía máxima de subvencións a percibir polos beneficiarios non poderá ser superior a 220 € por punto obtido. En ningún caso, o importe total a conceder poderá superar os 15.000 €. A instrución do procedemento corresponderalle o Deborah Jane Murguiondo Barriendos do Concello de Camariñas, ou na súa ausencia, á persoa que propoña a Alcaldía, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales formulará a proposta de resolución. Tamén será a encargada de requirir ás entidades solicitantes a emenda das solicitudes. Avaliadas as solicitudes polo instrutor, segundo os criterios, formas e prioridades establecidas nestas bases, elevarase unha comisión de valoración integradas pola Alcaldesa, Dna. Sandra Insua Rial, que actuará de presidente; dous Concelleiros, D. Sergio Caamaño Fernández e D. Fabián Canosa Pasantes; e dous traballadores: o instrutor do procedemento e a secretaria xeral do Concello ou persoa que legalmente a substitúa, que actuará con voz pero sen voto. A Comisión avaliadora en base á documentación aportada polas asociacións, propoñerá o reparto das subvencións en base os criterios establecidos na Base Sexta. Tras a acta da Comisión, o instrutor formulará a proposta de resolución provisional debidamente motivada. A proposta de Resolución pasará a Intervención Municipal para que realice a súa fiscalización de acordo co Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A partir da proposta e tras o Informe da Intervención Municipal, elevarase a mesma á Xunta de Goberno Local, para que no seu caso Acorde a concesión das axudas. Contra este Acordo, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ao da súa notificación do acordo co establecido no artigo 123.1 da Lei 39/2015, do 1 de outubro, do procedemento administrativo común das administración públicas, ou ben directamente recurso contencioso-administrativo ante o Xulgado Contencioso-Administrativo correspondente, no prazo de dous meses contados dende o día seguinte ao da súa notificación, conforme aos artigos 8.1 e 46.1 da Lei 29/98, do 3 de xuño, contencioso-administrativa. Serán gastos subvencionables aqueles que deriven do funcionamento ordinario das asociacións tales como equipacións, fichas ou licenzas federativas, pago de dereitos de participación nas competicións, arbitraxes, seguros médicos, transporte dos equipos, seguros de RC, seguros de accidentes, persoal técnico, botiquín e material para o mesmo, material deportivo funxible e ou inventariable. A.- O importe da subvención anual deberá xustificarse antes do 16 de decembro do 2019. Por razóns que se deberán motivar, a Xunta de Goberno poderá acordar outro prazo diferente para a entrega das xustificacións. B.- A xustificación dos gastos realizarase mediante os seguintes documentos que deben corresponder o ano natural do que se trata: 1º.-Facturas oficiais e que cumpran os requisitos legais expedidas ao nome da asociación onde conste a obra, subministro ou servizo prestado polo provedor do exercicio 2019 (entre o 1 de xaneiro de 2019 e o 14 de decembro do 2019). Todas as facturas deben constar como pagadas, e as que sexan de importe superior a 2.500,00 €, deberán ir acompañadas dos xustificantes que acrediten o pagamento, non admitíndose os pagos en efectivo cando as operacións superen esta cantidade (artigo 7 da Lei 7/2012, do 29 de outubro). 2º.-Retribucións a persoal técnico. Acreditaranse mediante nóminas; só se admitirá o recibín cando reflicta a correspondente retención do IRPF. En calquera caso deberán acompañarse do xustificante de ingreso do IRPF na Axencia Tributaria.3º.-Certificación das Federacións ou Mutualidades onde consten as cotas que lle foron abonadas (licenzas, arbitraxes, dereitos de participación….) Non se admitirán xustificantes que non teñan relación directa con gastos derivados das actividades que se subvencionan nin cos criterios polos cales se avaliaron os seus importes nin que a súa data sexa de exercicio diferente ao da concesión. C.- Xunto cos anteriores documentos deberá presentarse unha declaración xurada do Presidente da Asociación onde conste que o total da subvención outorgada polo Concello sumada ás das outras administracións públicas non superou o importe total dos gastos. En caso de que fose superior diminuirase a achega municipal ata igualar a suma aos gastos totais. D.- Os xustificantes deberán sumar, polo menos, a totalidade da subvención recibida no ano. A falta de xustificación dentro do prazo establecido dará lugar á baixa da subvención se esta non fose pagada e o reintegro, si se dera o caso, das cantidades adiantadas. E.- Xustificaranse as facturas conforme o modelo, anexo III. F.- Declaracións responsables, Anexo IV As entidades beneficiarias das subvencións deberán cumprir o establecido nestas bases e na normativa de aplicación, concretamente terán que aterse ás seguintes obrigas: 1.- Cumprir co obxectivo, realizar a actividade ou adoptar o comportamento que fundamenta a concesión das subvencións.2.- Xustificar ante o Concello de Camariñas o cumprimento dos requisitos e condicións, así como a realización da actividade e o cumprimento da finalidade pola que se concedeu a subvención.3.- Someterse ás actuacións de comprobación e control financeiro que poidan realizar ós órganos de control competentes, achegando canta información lle sexa requirida no exercicio das actuacións anteriores.4.- Comunicar o Concello de Camariñas, a obtención doutras subvencións, axudas, ingresos ou recursos para a mesma finalidade. Esta comunicación deberá efectuarse tan pronto como se coñeza.5.- Acreditar que se atopa ao corrente no cumprimento das súas obrigas tributarias e fronte á Seguridade Social, así como fronte ó Concello de Camariñas.6.- Facer constar na súa actividade, que conta coa subvención do Concello de Camariñas.7.- Proceder ao reintegro de fondos percibidos nos supostos contemplado no artigo 38 da Lei 9/20007, do 13 de xuño, de subvencións de Galicia.8.- As persoas xurídicas deberán estar validamente constituídas e rexistradas. Deberán, así mesmo: - Cumprir coa normativa de uso de instalacións deportivas. - Levar o nome do Concello de Camariñas impreso nas camisetas de xogo en zona visible. - Participar no desenvolvemento de eventos deportivos puntuais promovidos polo Concello. - Presentación dos libros de contas, socios e actas en caso de que sexan solicitados polo Concello. O Concello de Camariñas poderá en calquera momento do procedemento do expediente administrativo da subvención solicitar maior información ou verificar calquera aspecto relacionado coa solicitude subvencionada. As entidades deberán reintegrar total ou parcialmente as cantidades percibidas, nos seguintes supostos: - Incumprimento total ou parcial da obriga de xustificación. - Incumprimento das obrigas establecidas con motivo da concesión da subvención. - Calquera outra prevista na normativa de aplicación. Se unha vez requirido o reintegro das cantidades indebidamente percibidas pola asociación, este non se produce dentro dos prazos establecidos, procederase pola vía executiva cos xuros de constrinximento que correspondan. En canto ás infraccións e sancións, a estas bases aplícaselle o disposto no Título IV da Lei 9/20007, do 13 de xuño, de subvencións de Galicia. Para o non establecido nas presentes bases, será de aplicación a Lei 38/2003, do 17 de novembro, Xeral de Subvencións, a Lei 9/2007, do 13 de xuño, de Subvencións de Galicia, os Regulamentos que as desenvolven e demais Lexislación concordante e de pertinente aplicación.” Don/Dona…………………………………………………….……………………………………………………………………. con NIF…………………….………, como representante legal da entidade………………………………………. 1. Que é unha entidade sen ánimo de lucro.2. Que para as actividades para as que solicito a subvención, solicitáronse ademais as seguintes subvencións, referidas á tempada actual: Asemade, comprométome a comunicar ó Concello de Camariñas a concesión de calquera outra axuda ou subvención para a mesma finalidade.3. Que esta entidade está ao corrente coas súas obrigas tributarias có Concello de Camariñas.4. Que esta entidade non ten pendente fóra de prazo de xustificar ningunha subvención concedida polo Concello de Camariñas.5. Que en cumprimento do artigo 25 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións, a entidade non incumpre ningunha obriga por reintegro de subvencións. E para que así conste, asina a persoa representante legal da entidade. En Camariñas, a Xustificantes que se aportan: Requisitos das facturas: 1.- Número da factura.2.- Datos relativos ao expedidor da factura e o destinatario: Nome, apelidos ou denominación social, NIF/CIF, enderezo,…. 3.- Concepto e prezo total có IVE que estará detallado, con indicación no caso de que estea exento.4.- Indicación de que a factura foi abonada, e no caso de facturas superiores a 2.500 €, xustificante bancario do pagamento.5.- Lugar e data da emisión da factura. Camariñas, 4 de novembro de 2019 A Alcaldesa Asdo.: Sandra Insua Rial